**Linia de Credit Investițională a Proiectului** **de Reziliență Rurală (FIDA 7)**

**Proiectul de Reziliență Rurală (FIDA 7)** este finanțat din Împrumutul **Fondului Internațional pentru Dezvoltarea Agriculturii (FIDA),** acordat **Guvernului Republicii Moldova** pentru susținerea dezvoltării sectorului real.

Implementarea componentei Liniei de Credit investiționale a început în ianuarie 2019.

#### Data de închidere a Proiectului – 11 aprilie 2023.

Suma totală a Împrumutului extern pentru finanțarea Proiectului constituie **18.2 mil. USD,** inclusiv **componenta Liniei de Credit - 6.45 mil. USD.**

La 30.06.2021 recreditate **89 sub-proiecte** în sumă de **130.55 mil. lei, 0.11 mil. USD și 0.52 mil. Euro**.

**Fondurile Liniei de Credit** sunt destinate pentru recreditarea de către Ministerul Finanțelor a Întreprinderilor Micro, Mici şi Mijlocii private prin intermediul Unității Consolidate pentru Implementarea Programelor IFAD (UCIP-IFAD), Instituțiilor Financiare Participante (IFP) eligibile care își asumă integral toate riscurile de credit și Oficiul de Gestionare a Programelor de Asistenta Externa (OGPAE).

Solicitanții de împrumuturi pot să se adreseze la următoarele IFP intermediare, cu care Ministerul Finanțelor a semnat Acorduri de Recreditare:

- BC “Mobiasbancă - Groupe Societe Generale” SA (tel. 812-548),

- BC “Comertbank” SA (tel. 022 839-748),

**-** BC“Fincombank” SA (tel. 022 269-999),

**-** BC“MoldovaAgroindbank” SA (tel. 022 268-999),

**-** BC“Moldindconbank” SA (tel. 022 576-782),

- BC „EuroCreditBank” SA (tel. 022 500-255),

- BC „ProCredit Bank” SA (tel. 022 782-498),

- OCN ”MikroKapital Company” SRL (tel. 022 628-822),

- AEI „Botna” (tel. 022 ).

#### Promotorul Proiectului este Unitatea Consolidată pentru Implementarea Programelor IFAD în cadrul Ministerului Agriculturii (UCIP-IFAD), tel. +373 22 210056, office@ucipifad.md.

Beneficiari eligibili de sub-împrumuturi pot fi Întreprinderi Micro, Mici și Mijlocii (IMMM) care își desfășoară activitatea în aria de implementare a Proiectului.

Activități eligibile care pot fi finanțare din fondurile Liniei de Credit:

1. pentru Întreprinderi Micro - toate activitățile agricole și non agricole generatoare de venituri din mediul rural;

2. pentru Tinerii Antreprenori - toate tipurile de activități legale, inclusiv agricole și non-agricole generatoare de venituri din mediul rural;

3. pentru Întreprinderi Mici și Mijlocii - toate activitățile după cum urmează:

- producerea, recoltarea și procesarea fructelor, pomușoarelor, legumelor atât în sere cat și în spații neprotejate, plantelor medicinale și aromatice, ierburi, semințe si material săditor, culturi de câmp, inclusiv tehnice, struguri de masă, pomi și arbuști meliferi (cu excepția soiurilor tehnice de struguri, a tutunului, a culturilor forestiere și de amenajare a spațiilor verzi);

- creșterea șeptelului, inclusiv procurarea animalelor de prăsilă, a echipamentelor și utilajelor agricole;

- depozitarea, sortarea, procesarea, ambalarea produselor agricole (cu excepția soiurilor tehnice de struguri și a tutunului);

- construcția depozitelor, halelor, frigiderelor și a altor facilități de depozitare a produselor agricole proprii, inclusiv semințe, material săditor sau pentru prestarea de servicii (cu excepția construcțiilor și edificiilor ce urmează a fi date în locațiune altor entități);

- servicii pentru agricultură;

- agroturismul rural.

4. pentru Femei micro antreprenoare: cetățene ale Republicii Moldova, care își desfășoară activitatea antreprenorială vulnerabila la schimbările climatice*,*[[1]](#footnote-1)sub orice formă organizatorică-juridică:

* + veniturile din vânzări pentru ultimul an fiscal nu a depășit 1 milion de lei,
  + suprafața totală a terenurilor (în proprietate și în arendă) aflată în gestiune a tuturor membrilor Gospodăriei[[2]](#footnote-2), nu va depăși 10 hectare,
  + activitatea economică se bazează pe proprietate private, este fondată și administrată de femei,
  + dispune de toate licențele și autorizațiile necesare și obligatorii pentru desfășurarea activității economice.

Sub-proiecte eligibile: cu excepția cazurilor în care FIDA și Guvernul Republicii Moldova vor conveni altfel, condițiile de finanțare sunt următoarele:

|  |  |  |  |  |
| --- | --- | --- | --- | --- |
|  | **Micro Antreprenori -**  membrii Asociațiilor de Economii și Împrumut | **Tineri Antreprenori**  (cota de participare în capitalul întreprinderii este deținută în proporție de cel puțin 50% de către tineri) | **Întreprinderi Mici și Mijlocii** | **Micro întreprinderilor vulnerabile la schimbările climatice conduse de femei** |
| **Suma sub-împrumutului**  **Termenul** | Maximum **300 000 MDL.**  Până la **5 ani,** inclusiv perioada de grație până la **2 ani.** | Maximum echiv. **a 100 000 USD**  Până la **8 ani,** inclusiv perioada de grație de până la **4 ani**. | Maximum echivalentul a **250 000 USD**  Până la **8 ani**, inclusiv perioada de grație de până la **4 ani**. | Maximum **300.000 MDL**, care va include porțiunea de grant: Până la suma de 105. 000 MDL se aplică proporția grant 80%, dar nu mai mult de 84.000 MDL, porțiunea de credit - 20 %, dar nu mai mult de 21.000 MDL. În cazul în care solicitanții de finanțare intenționează să implementeze proiecte investiționale mai mari, porțiunea de credit poate fi majorată până la 216.000 MDL, însă suma porțiunii de grant nu va depăși în orice caz 84.000 MDL.  Până la **5 ani**, inclusiv perioada de grație până **la** **2 ani**. |
| **Contribuția beneficiarului** | Min. 10 % din valoarea totală a proiectului investițional - sub forma de mijloace bănești sau bunuri materiale. | Min. 10 % din valoarea totală a proiectului investițional - sub forma de mijloace bănești sau bunuri materiale investite în perioada pregătirii și implementării sub-proiectului. | Min. 25 % din valoarea totală a proiectului investițional - sub forma de mijloace bănești sau bunuri materiale investite în perioada pregătirii și implementării sub-proiectului. | Min. 5 % din costul total al investiției |

Activitățile care nu pot fi finanțate:

1. Plata oricăror taxe (inclusiv TVA), a datoriilor, asigurări;
2. Construirea caselor de locuit, edificiilor administrative și comerciale;
3. Procurarea /arenda pământului și a edificiilor existente de producere/depozitelor;
4. Producerea și comercializarea strugurilor de soiuri tehnice, băuturilor alcoolice (băuturi tari, bere, vin, etc.) și a oricăror produse din tutun;
5. Comerțul, repararea, amanetarea articolelor de giuvaierie din metale prețioase, alte activități similare;
6. Activități de comerț (cu excepția procurării de active necesare pentru comercializarea produselor proprii – ex: vitrine frigorifice, transport cu cameră frigorifică pentru comercializarea propriei producții în piețe, etc.);
7. Procurarea de pesticide și a altor bunuri, servicii și activități nocive pentru mediu;
8. Activele nemateriale (finanțarea costurilor legate de achiziția licențelor, cote de participare, drepturi de producere și alte drepturi oferite de instituții publice);
9. Jocuri de noroc, activități de agreement și divertisment, restaurante, baruri, alte activități similare;
10. Activități de transport a pasagerilor/lucrătorilor, servicii de taxi;
11. Asistență socială și servicii educaționale.

Este posibilă finanțarea retroactivă în termen de cel mult 90 de zile calendaristice din data efectuării plăților cheltuielilor eligibile.

Rata de recreditare aMinisterului Finanțelor/OGPAE pentru IFP intermediare pentru sub-împrumuturi acordate în USD și EUR (anuală, flotantă, revizuită semi-anual) este bazată pe rata LIBOR de 6 luni, plus marja creditorului extern, plus marja MF/OGPAE de acoperire a costurilor de deservire a împrumutului extern și cheltuielilor operaționale, de risc de credit și de schimb valutar. IFP intermediare, asumându-și toate riscurile legate de recreditare, pot adăuga o marja pentru riscurile sale de credit, în același timp asigurând transmiterea beneficiarilor finali a avantajelor resurselor Proiectului.

Pentru resursele în MDL ratele de recreditare se vor baza pe rata de baza a Băncii Naționale, plus marja MF/OGPAE de acoperire a costurilor de deservire a împrumutului extern și cheltuielilor operaționale, de risc de credit și de schimb valutar, plus marja IFP pentru asumarea riscurilor de credit.

Pentru transparenta costurilor fondurilor, ratele de recreditare de stat pentru IFP intermediare sunt plasate periodic pe pagina web a Ministerului Finanțelor <http://mf.gov.md/ro/datoria-sectorului-public/proiectele-oficiul> de gestionare a programelor de asistenta externa; http:// ogpae.gov.md.

Pentru consultări generale, beneficiarii potențiali se pot adresa la:

Unitatea Consolidată pentru Implementarea Programelor IFAD

tel.: +373 22 210056,

e-mail: [office@ucipifad.md](mailto:office@ucipifad.md). [www.ucipifad.md](http://www.ucipifad.md)

Oficiul de Gestionare a Programelor de Asistenta Externa

Tel. +373 22 238246. Fax: +373 22 238248.

Email: ogpae@ogpae.gov.md

Pentru negocierea condițiilor și contractarea sub-împrumutului beneficiarii potențiali trebuie să se adreseze la IFP eligibile menționate, care pot acorda toată asistența necesară.

Oficiul de Gestionare a Programelor de Asistenta Externa (OGPAE), fiind intermediari financiari, este responsabil de evaluarea și monitorizarea performanței și eligibilității IFP selectate, aprobarea sub-proiectelor prezentate de IFP pentru finanțare, menținerea evidenței sub-împrumuturilor debursate și a datoriilor IFP, calcularea și colectarea de la IFP a sumelor principale și a dobânzilor aferente pentru fondurile Liniei de Credit recreditate.

Ultima actualizare: 30.06.2021.

1. *Aria de implementare a Proiectului pilot de dezvoltare și diversificarea a afacerilor– toate localitățile rurale, care sunt sub controlul Republicii Moldova, inclusiv Unitatea Teritorială Autonomă Găgăuzia, cu excepția agenților economici care sunt înregistrați și își desfășoară activitatea în localitățile urbane.* [↑](#footnote-ref-1)
2. *Se consideră Gospodărie o unitate socială compusă dintr-un grup de oameni care locuiesc împreună, iau masa împreună și împartă / efectuează treburile casnice ca membri ai gospodăriei (adesea o familie).* [↑](#footnote-ref-2)